
PREDLOG SKLEPA EVROPSKEGA PARLAMENTA
o predlogu za imenovanje predsednika Evropskega bančnega organa
(N10-0004/2026 – C10‑0020/2026 – 2026/0802(NLE))
(Odobritev)
Evropski parlament,
–	ob upoštevanju ožjega seznama kvalificiranih kandidatov za položaj predsednika Evropskega bančnega organa, ki ga je pripravil njegov odbor nadzornikov,
–	ob upoštevanju pisma Sveta z dne 4. februarja 2026, v katerem predlaga François-Louisa Michauda za predsednika Evropskega bančnega organa (C10-0020/2021),
–	ob upoštevanju člena 48(2) in (3) Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/79/ES[footnoteRef:1], [1:  UL L 331, 15.12.2010, str. 12, ELI: http://data.europa.eu/eli/reg/2010/1093/oj.] 

–	ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU[footnoteRef:2], [2:  UL C 23, 21.1.2021, str. 105.] 

–	ob upoštevanju svoje resolucije z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju[footnoteRef:3], [3:  Sprejeta besedila, P9_TA(2020)0017.] 

–	ob upoštevanju člena 135 Poslovnika,
–	ob upoštevanju poročila Odbora za ekonomske in monetarne zadeve (A10‑0000/2026),
A.	ker je dosedanji predsednik Evropskega bančnega organa 31. januarja 2026 odstopil;
B.	ker člen 48(2) Uredbe (EU) št. 1093/2010 določa, da se predsednik Evropskega bančnega organa izbere na podlagi dosežkov, znanja in spretnosti, poznavanja finančnih institucij in trgov ter izkušenj, pomembnih za finančni nadzor in regulacijo, in sicer z odprtim izbirnim postopkom, pri katerem se upošteva načelo uravnotežene zastopanosti spolov;
C.	ker je Svet 4. februarja 2026 predlagal, da se, potem ko ga potrdi Parlament, François-Louis Michaud imenuje za predsednika Evropskega bančnega organa za petletni mandat v skladu s členom 48(2) in (3) Uredbe (EU) št. 1093/2010;
D.	ker je Odbor za ekonomske in monetarne zadeve 25. februarja 2026 poslušal predstavitev François-Louisa Michauda, na kateri je slednji podal uvodno izjavo, nato pa odgovarjal na vprašanja članov odborov;
1.	[potrdi/zavrne] imenovanje François-Louisa Michauda za predsednika Evropskega bančnega organa [in poziva, naj se predlog umakne in se predloži nov predlog];
2.	naroči svoji predsednici, naj ta sklep posreduje Svetu, Komisiji, Evropskemu bančnemu organu in vladam držav članic.

[bookmark: _Toc223354977]OBRAZLOŽITEV
To poročilo je bilo pripravljeno po tem, ko je Odbor za ekonomske in monetarne zadeve izvedel pooblastila, ki jih ima Parlament na podlagi Uredbe (EU) št. 1093/2010, predvsem člena 48, in po vzpostavljenih postopkih Odbora za ekonomske in monetarne zadeve v zvezi z imenovanji v regulativne in nadzorne organe na gospodarskem in finančnem področju.

<FootprintIntro>Poročevalka kot izključno pristojna izjavlja, da v svoje poročilo ni vključila prispevkov zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:4], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi, ki bi jih bilo treba navesti v tej prilogi na podlagi člena 8 Priloge I Poslovnika.</FootprintIntro> [4:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

